Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: kiadásáról szóló 23/1997. (VI. 4.) MKM rendelet (a továbbiakban: R.) 2. §-ának (1) bekezdése helyébe a következő
Paragraph Index: 40

7. § Az irányelv VI. „A beszédfogyatékos tanulók iskolai fejlesztésének elvei” című fejezet 2.3. pont címe és rendelkezései helyébe a következő cím és rendelkezés lép: „2.3. A NAT és a kerettantervek alkalmazása A beszédfogyatékos tanulók oktatása a NAT tíz műveltségi területe szerint történik, a kerettantervek tartalmai és követelményei alapján. A követelmények globális teljesítése biztosítja a teljes átjárhatóságot a többségi és a külön iskola között. A követelmények azonban csak a beszéd- és nyelvi zavarok kompenzálása és megszüntetése érdekében végzett folyamatos korrekciós, rehabilitációs és sérülés specifikus egyéni fejlesztő programok segítségével teljesíthetők. A műveltségi területek közül az Anyanyelv és irodalom, a Művészetek, a Testnevelés és sport tanítása kíván nagyobb figyelmet. A követelmények azonban itt sem módosulnak, csupán hangsúlyeltolódások mutatkozhatnak — a beszédfogyatékosságtól függően — az egyes témakörök között. Ezek meghatározása a helyi tantervben történik.”

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes